laion/Wikipedia-Exotic huggingface dataset:
সরস্বতী নদী

সরস্বতী নদী ভাগীরথী নদীর একটি শাখানদী, যা ১৬ শতক পর্যন্ত সক্রিয় ছিল, কিন্তু বর্তমানে এর প্রায় অস্তিত্ব নেই। সরস্বতী নদীটি হুগলি জেলার উত্তর-পূর্বাংশে উৎপন্ন হয়েছে, যা কুন্তি নদীতে প্রবাহিত হয়। সরস্বতীর উচ্চ প্রবাহ শুরু হয় বাঁশবেড়িয়ার কাছে, ত্রিবেণী সঙ্গমে। হুগলির সপ্তগ্রাম ছিল প্রধান নদীবন্দর, প্রধান শহর, ত্রিবেণী হোল গঙ্গা ও তার দুই প্রধান শাখানদী যমুনা ও সরস্বতীর সঙ্গমস্থল। ষোড়শ শতকেও ত্রিবেণী থেকে দক্ষিণ পশ্চিম দিক ধরে সপ্তগ্রাম হয়ে বয়ে চলত সরস্বতী নদী। যমুনা নদী বইত দক্ষিণ পূর্ব দিক ধরে। যমুনা বর্তমানেও বইছে খালের আকারে, ইচ্ছামতী থেকে বেরিয়ে গোবরডাঙা-গাইঘাটা-হরিণঘাটা হয়ে কোথাও হারিয়ে গেছে, কোথাও আবার নালার আকারে ইতস্তত গংগায় পড়েছে। সপ্তম শতাব্দী থেকে ধীরে ধীরে সরস্বতীর উৎপত্তিস্থলে পলি জমতে শুরু করে এবং ধীরে ধীরে ষোড়শ শতক নাগাদ প্রায় শুকিয়ে যায়। সেই সরস্বতীর অবশেষ এখন নিতান্তই খাল, ক্ষীণজলের ধারা, দূষিত জলাশয় আকারে ত্রিবেণী থেকে বেরিয়ে শঙ্খনগর, সপ্তগ্রাম পার করে হারিয়ে গেছে প্রবাহপথ। একটি মজে যাওয়া শাখা আন্দুল কলেজের পাশ হয়ে এখনও বইছে। তারপর বুজে গেছে অথবা আটকে গেছে জনবসতির চাপে, কচুরিপানায় কিংবা মাছের ভেরিতে, নদী গিলে ফেলা ইট ভাটায়। অতীতে সরস্বতী বাংলার নদী বন্দর নগরের উন্নয়ন ও পতন একটি গুরুত্বপূর্ণ ভূমিকা পালন করেছিল। প্রাথমিকভাবে, প্রধান সমুদ্র বন্দর নগর তাম্রলিপ্ত ছিল, যার পতনের পর সপ্তগ্রাম আসে, এবং পরিশেষে কলকাতা। এটা মনে করা হয় যে সরস্বতী নদী একটি স্বতন্ত্র পথ বেয়ে সমুদ্রের সাথে মিশত। বাংলার নদী সরস্বতীর প্রথম উল্লেখ মনসামঙ্গল কাব্যে। মনসামঙ্গল অনুসারে চাঁদ সওদাগর ছিলেন প্রভাবশালী বণিক। চাঁদ সওদাগরের বাণিজ্যপোতের সাগরযাত্রার পথটি ছিল – সপ্তগ্রাম থেকে উজানে ত্রিবেণী হয়ে সাগর। বিশ্বাস করা হয় সরস্বতী অধুনা রূপনারায়নের খাত বরাবর বয়ে মোহনায় পড়ত তাম্রলিপ্ত (অধুনা তমলুক) হয়ে। তখন সরস্বতীর উপনদী ছিল রূপনারায়ন, দামোদর সহ অনেক ছোট নদনদী। তাম্রলিপ্ত আগে একটি সমৃদ্ধ সমুদ্রবন্দর ছিল। Majumdar, Dr. R.C., History of Ancient Bengal, First published 1971, Reprint 2005, pp. 2-3, Tulshi Prakashani, Kolkata, আইএসবিএন ৮১-৮৯১১৮-০১-৩. সংবাদদাতা, নিজস্ব। "সরস্বতী নদীর জন্য হলফনামায় বাড়তি সময়ের আবেদন"। www.anandabazar.com। সংগ্রহের তারিখ ২০২৩-০৭-২৪।  "নামছে ভূগর্ভের জলস্তর, সরস্বতী নদী বাঁচলে বাঁচবে হাওড়ার বিস্তীর্ণ জনপদ"। bartamanpatrika.com (ইংরেজি ভাষায়)। সংগ্রহের তারিখ ২০২৩-০৭-২৪।  নীহাররঞ্জন রায় (১৪০০ বৈশাখ)। বাঙালীর ইতিহাস। কলকাতা: দেজ পাবলিশিং। পৃষ্ঠা ৭৮। আইএসবিএন 978-81-295-1977-1।  এখানে তারিখের মান পরীক্ষা করুন: |তারিখ= (সাহায্য) অনিরুদ্ধ রায় এবং মোঃ আখতারুজ্জামান (২০১২)। "সাতগাঁও"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Roy, Niharranjan, Bangalir Itihas, Adi Parba, (বাংলা ভাষায়), first published 1972, reprint 2005, p. 126, Dey’s Publishing, 13 Bankim Chatterjee Street, Kolkata, আইএসবিএন ৮১-৭০৭৯-২৭০-৩ Das, Balai Chandra; Ghosh, Sandipan; Islam, Aznarul; Roy, Suvendu (২০২০-১০-২৭)। Anthropogeomorphology of Bhagirathi-Hooghly River System in India (ইংরেজি ভাষায়)। CRC Press। আইএসবিএন 978-1-000-19457-9।
বাঁশখালী পৌরসভা

বাঁশখালী পৌরসভা বাংলাদেশের চট্টগ্রাম জেলার একটি পৌরসভা। বাঁশখালী পৌরসভার আয়তন ৪০.৩৬ বর্গ কিলোমিটার (৯,৯৭৩ একর)। ২০১১ সালের আদমশুমারি অনুযায়ী বাঁশখালী পৌরসভার মোট জনসংখ্যা ৩৬,৯১০ জন। এর মধ্যে পুরুষ ১৮,০৪৯ জন এবং মহিলা ১৮,৮৬১ জন। মোট পরিবার ৭,৩৭৮টি। চট্টগ্রাম মহানগরী থেকে ৪৬ কিলোমিটার দক্ষিণে বাঁশখালী পৌরসভার অবস্থান। পৌরসভার উত্তরে ও পশ্চিমে সরল ইউনিয়ন, দক্ষিণে শীলকূপ ইউনিয়ন এবং পূর্বে লোহাগাড়া উপজেলার বড়হাতিয়া ইউনিয়ন ও সাতকানিয়া উপজেলার সোনাকানিয়া ইউনিয়ন অবস্থিত। ২০০২ সালের ২২ ডিসেম্বর গণপ্রজাতন্ত্রী বাংলাদেশ সরকার বাঁশখালী উপজেলা সদরের ৮নং জলদী ইউনিয়নকে পৌরসভা হিসেবে ঘোষণা দেন। এটি একটি ক শ্রেণীর পৌরসভা। ৯টি ওয়ার্ড নিয়ে এই পৌর এলাকাটি গঠিত হয়েছে। এ পৌরসভার প্রশাসনিক কার্যক্রম বাঁশখালী থানার আওতাধীন। এটি জাতীয় সংসদের ২৯৩নং নির্বাচনী এলাকা চট্টগ্রাম-১৬ এর অংশ। এলাকাগুলো হল: ২০১১ সালের আদমশুমারি অনুযায়ী বাঁশখালী পৌরসভার সাক্ষরতার হার ৪২.৩%। এ পৌরসভায় ১টি ডিগ্রী কলেজ, ১টি কামিল মাদ্রাসা, ১টি ফাজিল মাদ্রাসা, ৪টি কওমী মাদ্রাসা (১টি দাওরায়ে হাদীস সহ), ২টি মাধ্যমিক বিদ্যালয়, ১টি দাখিল মাদ্রাসা ও ১৩টি প্রাথমিক বিদ্যালয় রয়েছে। কলেজ সরকারি আলাওল ডিগ্রী কলেজ মাদ্রাসা জলদী হোছাইনিয়া কামিল মাদ্রাসা রাঙ্গিয়াঘোনা মনসুরিয়া ফাজিল মাদ্রাসা মোহাম্মদিয়া ফাতেমাতুজ জাহরা মহিলা দাখিল মাদ্রাসা আল জামিয়া আল ইসলামিয়া মখজনুল উলুম জলদী ভাদালিয়া দারুল উলুম হামিউস সুন্নাহ মাদ্রাসা বায়তুল ইরফান আদর্শ মাদ্রাসা রঙ্গিয়াঘোনা তা'লিমুল কুরআন মাদ্রাসা মাধ্যমিক বিদ্যালয় বাঁশখালী আদর্শ উচ্চ বিদ্যালয় বাঁশখালী সরকারি বালিকা উচ্চ বিদ্যালয় প্রাথমিক বিদ্যালয় উত্তর জলদী আহমদিয়া সরকারি প্রাথমিক বিদ্যালয় উত্তর জলদী সরকারি প্রাথমিক বিদ্যালয় উত্তর জলদী হলিস্যাপাড়া সরকারি প্রাথমিক বিদ্যালয় উত্তর সরল সরকারি প্রাথমিক বিদ্যালয় জলদী কেয়াং সরকারি প্রাথমিক বিদ্যালয় জলদী ভাদালিয়া সরকারি প্রাথমিক বিদ্যালয় জলদী রুহুল্লাপাড়া সরকারি প্রাথমিক বিদ্যালয় দক্ষিণ জলদী আস্করিয়া সরকারি প্রাথমিক বিদ্যালয় দক্ষিণ জলদী সরকারি প্রাথমিক বিদ্যালয় পূর্ব জলদী আদর্শ সরকারি প্রাথমিক বিদ্যালয় পূর্ব জলদী সরকারি প্রাথমিক বিদ্যালয় বাঁশখালী বালিকা আদর্শ সরকারি প্রাথমিক বিদ্যালয় বাঁশখালী সরকারি প্রাথমিক বিদ্যালয় বাঁশখালী পৌরসভায় যোগাযোগের প্রধান সড়ক হল চট্টগ্রাম-বাঁশখালী সড়ক। সব ধরনের যানবাহনে যোগাযোগ করা যায়। বর্তমান বাঁশখালী পৌর মেয়র:এডভোকেট এস, এম, তোফাইল বিন হোসাইন (আওয়ামী লীগ)। বাঁশখালী উপজেলা বাঁশখালী থানা চট্টগ্রাম জেলা বাংলাদেশের পৌরসভা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১৯ জানুয়ারি ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "এক নজরে পৌরসভা - বাঁশখালী উপজেলা - বাঁশখালী উপজেলা"। banshkhali.chittagong.gov.bd। ২৪ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১৫ অক্টোবর ২০১৭।  হোছাইন, এডভোকেট এস.এম তোফাইল বিন। "পৌর নির্বাচনের ফলাফল: চট্টগ্রামে আওয়ামী লীগের দশ-এ-দশ - RTM News 24"। RTM News 24।
সিসাল

সিসাল যার বৈজ্ঞানিক নাম Agave sisalana, আগাভে প্রজাতির গাছ, যা মূলত দক্ষিণ মেক্সিকোতে পাওয়া যায়, কিন্তু সারা বিশ্বেই এর চাষাবাদ হয়। এ থেকে তন্তু পাওয়া যায়, যা নানা পণ্য তৈরিতে ব্যবহৃত হয়। কারণ এটা কখনও কখনও "সিসল শণ" হিসেবে অভিহিত করা হয়। শণ ফাইবার এর একটি প্রধান উৎস ছিল এবং অন্যান্য ফাইবার নামকরণ করা হয়। সিসল ফাইবার ঐতিহ্যগতভাবে দড়ি এবং কুণ্ডলী সহ অন্যান্য অনেক ব্যবহারসমূহ, আছে কাগজ , কাপড় , প্রাচীর পাতার কার্পেট তৈরি করতে ব্যবহৃত হয়। সিসল গাছ, আগাভা সিসালানা তলোয়ার আকৃতির লম্বা পাতা ১.৫-২ মিটার (৪.৯-৬.৬ ফুট) নকশাকৃত থাকে। কচি পাতার কিনার ধরে কয়েক অনেক দাঁতের মত আছে, কিন্তু পরিপক্ব হলে এগুলো হারিয়ে যেতে পারে। [4] একটি সিসল উদ্ভিদ ৭-১০ বছরের জীবন লাভ করে এবং সাধারণত ২০০-২৫০ বাণিজ্যিকভাবে পাতার উৎপাদন করে। প্রতিটি গাছের পাতা থেকে প্রায় ১০০০ তন্তু গড়ে ওঠে। সিসল গাছ ২৫ ডিগ্রী সেলসিয়াস তাপ এবং রোদ উপরিউক্ত তাপমাত্রার থেকে উৎপাদন ভাল হয়,এটি ক্রান্তীয় ও উপ-ক্রান্তীয় হিসেবে গণ্য করা হয়। সুতার স্থায়িত্বের জন্য সিসল পরিচিত হয়। সিসল গাছ গালিচার প্রান্ত তৈরি হয়। এতে সহজে ধূলি জন্মায় না শুধুমাত্র প্রয়োজনীয় রক্ষণাবেক্ষণ প্রয়োজন। আবহাওয়ার উপর নির্ভর করে, সিসল বাতাসে আর্দ্রতা শোষণ করবে বা সম্প্রসারণ বা সংকোচন ঘটাচ্ছে। সিসল ভেজা স্পিলস বা বৃষ্টি বা তুষার যে এলাকার জন্য ভাল। সিসল গাছ কার্পেট বা নরম পশম এবং এক্রাইলিক সঙ্গে দ্বারা ব্যবহৃত হয়। ২০০৭ সালে সিসল ফাইবার গ্লোবাল প্রকাশনায় ব্রাজিল, বৃহত্তম উৎপাদক দেশ, ১১৩,০০০ টন উৎপাদিত যা ২৪০ হাজার টন পর্যন্ত উৎপাদিত হয়। তানজানিয়া ২৭.৬০০ টন উৎপাদিত হয়, কেনিয়ায় প্রায় ৩৭,০০০ টন, ভেনিজুয়েলাতে ১০,৫০০ টন এবং ৯,০০০ টন মাদাগাস্কার উৎপাদিত হয়। চীন, দক্ষিণ আফ্রিকা, মোজাম্বিক, হাইতি, এবং কিউবা থেকে আসছে কম পরিমাণে ৪০,০০০ টন। সিসল গাছের তন্তু বিশ্বের প্রকাশনায় (উদ্ভিদ তন্তু বিশ্বের তন্তু ৬৫% প্রদান) ২% প্রতিনিধিত্বমূলক, ফাইবার গাছপালা মধ্যে ৬ষ্ঠ স্থান দখল করে আছে। বিশ্বের গুরুত্বপূর্ণ প্রাকৃতিক তন্তু হিসাবে সিসলকে গণ্য করা হয়। The Plant List, Agave sisalana উদ্ধৃতি ত্রুটি: <ref> ট্যাগ বৈধ নয়; wigglesworth নামের সূত্রটির জন্য কোন লেখা প্রদান করা হয়নি Kadolph, Sara J and Ann L Langford (২০০২)। Textiles (Ninth সংস্করণ)। New Jersey: Person Education, Inc। আইএসবিএন 0-13-025443-6।  FAO Fibres Statistical Bulletin ওয়েব্যাক মেশিনে আর্কাইভকৃত ২১ অক্টোবর ২০১২ তারিখে- URL retrieved November 22, 2008 IENICA "Sisal" - URL retrieved February 16, 2011 G. W. Lock, Sisal — Longmans Green & Co., 1969. Howard Scott Gentry, Agaves of Continental North America — University of Arizona Press, 1982; pp. 628–631. উইকিমিডিয়া কমন্সে সিসাল সংক্রান্ত মিডিয়া রয়েছে। উইকিমিডিয়া কমন্সে সিসাল সংক্রান্ত মিডিয়া রয়েছে। উইকিপ্রজাতিতেAgave sisalana সম্পর্কিত তথ্য। উইকিঅভিধানে সিসাল-এর আভিধানিক সংজ্ঞা পড়ুন। "Sisal hemp"। ব্রিটিশ বিশ্বকোষ (১১তম সংস্করণ)। ১৯১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  "Hemp, Sisal"। New International Encyclopedia। ১৯০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [[Category:উইকিপিডিয়া নিবন্ধ যাতে নিউ ইন্টারন্যাশনাল এনসাইক্লোপিডিয়া থেকে একটি উদ্ধৃতি অন্তর্ভুক্ত করা হয়েছে]]
পদ্মাবতী বন্দ্যোপাধ্যায়

এয়ার মার্শাল পদ্মা বন্দ্যোপাধ্যায়, পিভিএসএম (জন্ম: ৪ নভেম্বর, ১৯৪৪) ভারতীয় বিমানবাহিনীর প্রথম মহিলা এয়ার মার্শাল ছিলেন। তিনি ছিলেন ফ্লাইট সার্জন দায়িত্বে । তিরুপতি শহরে তামিল ভাষী আইয়ের পরিবারে তার জন্ম। পদ্মার বয়স যখন চার-পাঁচ বছর, তার মা যক্ষ্মা রোগে আক্রান্ত হয়ে শয্যাশায়ী হন। তাই যখন সে খুব ছোট ছিল চিকিৎসা সংক্রান্ত সমস্যাগুলি পদ্মার মনের জায়গা দখল করতে শুরু করেছিল এবং সে তুলনামূলকভাবে অল্প বয়সে তার মায়ের প্রাথমিক যত্নদাতা হয়ে ওঠে। এছাড়াও, গোল মার্কেট, নতুন দিল্লিতে তার প্রতিবেশী ছিলেন লেডি হার্ডিঞ্জ মেডিকেল কলেজের মেডিসিনের অধ্যাপক ডা. এস. আই. পদ্মাবতী, প্রথম ভারতীয় মহিলা হৃদরোগ বিশেষজ্ঞ । মায়ের অসুস্থতার সাথে তার অভিজ্ঞতা এবং সফদরজং হাসপাতালে হাসপাতালে ভর্তি হওয়া এবং একই নামের প্রতিবেশী মহিলা ডাক্তার থাকাটাই ছিল ডাক্তার হওয়ার প্রাথমিক প্রেরণা। তিনি দিল্লি তামিল এডুকেশন অ্যাসোসিয়েশন সিনিয়র সেকেন্ডারি স্কুলে মানবিক বিভাগে পড়াশোনা করেছেন। স্কুল থেকে স্নাতক হওয়ার পর, তিনি দিল্লি বিশ্ববিদ্যালয়ে মানবিক থেকে বিজ্ঞান ধারায় কঠিন এবং অস্বাভাবিক পরিবর্তন করেছিলেন। তিনি কিরোরি মাল কলেজে প্রি-মেডিকেল অধ্যয়ন করেন এবং তারপর ১৯৬৩ সালে পুনের আর্মড ফোর্সেস মেডিকেল কলেজে যোগদান করেন। ১৯৬৮ খ্রিষ্টাব্দে ভারতীয় বিমানবাহিনীতে যোগদান করেন। এরপর তিনি তার সহকর্মী উইং কমান্ডার সতীনাথ বন্দ্যোপাধ্যায়কে বিয়ে করেন। ১৯৭১ খ্রিস্টাব্দের ভারত-পাকিস্তান যুদ্ধে তার অবদানের জন্য বিশিষ্ট সেবা পদক লাভ করেন। তিনি এরোস্পেস মেডিক্যাল সোসাইটি অব ইন্ডিয়ার প্রথম মহিলা ফেলো ছিলেন। তিনি প্রথম ভারতীয় মহিলা হিসেবে উত্তর মেরুতে বৈজ্ঞানিক গবেষণা করেন। তিনি প্রথম মহিলা সশস্ত্র বাহিনী অফিসার যিনি ১৯৭৮ সালে ডিফেন্স সার্ভিসেস স্টাফ কলেজ কোর্স সম্পন্ন করেছেন। তিনি বিমান সদর দফতরের মেডিকেল সার্ভিসেস (এয়ার) মহাপরিচালক ছিলেন। ২০০২ খ্রিষ্টাব্দে তৎকালীন এয়ার চিফ মার্শাল শ্রীনিবাসপুরম কৃষ্ণস্বামীর কার্যকালে তিনি ভারতীয় বিমানবাহিনীর প্রথম মহিলা এয়ার মার্শাল হিসেবে উন্নীত হন। পরম বিশিষ্ট সেবা পদক (২০০৬) পদ্মশ্রী (২০২০) IANS (১ অক্টোবর ২০০৪)। "Indian Air force gets first woman air marshal"। Times of India। সংগ্রহের তারিখ ৮ এপ্রিল ২০১০।  Joshi, Payal (২ অক্টোবর ২০০৪)। "India's Pride - Padmavathy Bandhopadhyay First woman Air Marshal"। India Star। ৩১ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ৮ এপ্রিল ২০১০।
শিল্প ও বাণিজ্য মন্ত্রক (পশ্চিমবঙ্গ)

শিল্প ও বাণিজ্য মন্ত্রক হল পশ্চিমবঙ্গ সরকারের একটি মন্ত্রক। পশ্চিমবঙ্গ রাজ্যে বৃহৎ ও মাঝারি শিল্প স্থাপন ও নিয়ন্ত্রণ এবং শিল্প ও বাণিজ্যের দায়িত্ব পালন করে এই মন্ত্রক। এই মন্ত্রকের দায়িত্বে থাকেন একজন ক্যাবিনেট মন্ত্রী। তার সঙ্গে এক বা একাধিক রাষ্ট্রমন্ত্রী থাকতে পারেন, নাও পারেন। সরকারি আধিকারিকরা মন্ত্রীর কার্যালয় ও মন্ত্রক পরিচালনার কাজে সহায়তা করেন। এখন পশ্চিমবঙ্গের শিল্প ও বাণিজ্য মন্ত্রী হলেন অমিত মিত্র। Official Departmental Website of the Ministry of Commerce & Industries ওয়েব্যাক মেশিনে আর্কাইভকৃত ৭ এপ্রিল ২০১৪ তারিখে Government of West Bengal (2011-05-25)
নাহি সূর্য, নাহি জ্যোতি

নাহি সূর্য, নাহি জ্যোতি বা প্রলয় হল স্বামী বিবেকানন্দের লেখা একটি বাংলা গান। গানটি পরবর্তীকালে দ্য হিম অফ সমাধি (ইংরেজি: The Hymn of Samadhi) শিরোনামে ইংরেজিতে অনুদিত হয়। এই গানটিতে বিবেকানন্দ "নির্বিকল্প সমাধি" এবং হিন্দু দর্শনে উক্ত "আত্মা" ধারণাটি বর্ণনা করার চেষ্টা করেছেন। একাধিক শিল্পী বিভিন্ন সময় এই গানটি গেয়েছেন। এই গানে বিবেকানন্দ "নির্বিকল্প সমাধির" অভিজ্ঞতা বর্ণনা করার চেষ্টা করেছেন। এই বর্ণনায় তিনি বলেছেন, নির্বিকল্প সমাধি অবস্থায় তিনি এমন এক পরিস্থিতির সম্মুখীন হয়েছিলেন, যেখানে সূর্য, চাঁদ বা কোনো ধরনের আলোই ছিল না। তিনি দেখছিলেন, সমগ্র মহাবিশ্ব আকাশে একটি ছায়ার মতো ভাসছিল। মহাবিশ্ব উত্থিত হচ্ছিল, ভাসছিল এবং ডুবে যাচ্ছিল। এই প্রক্রিয়া নিরন্তর চলছিল। আস্তে আস্তে এই ছায়াগুলি একটি বিরাট গর্ভে প্রবেশ করছিল। 'আমি', 'আমি' এই ধারা বয়ে যাচ্ছিল। তারপর সেই ধারাও বন্ধ হয়ে শূন্যে মহাশূন্য মিলিয়ে গেল। তিনি সমাধি অবস্থায় প্রবেশ করলেন। এই সমাধি অবস্থা মন ও বাক্যের অগোচর। অন্যত্র বিবেকানন্দ "নির্বিকল্প সমাধি" সম্পর্কে বলেছেন— যদি জগৎ মিথ্যা হয়, তবে তুমি জীবের নির্বিকল্প সমাধি ও তার ফলে উত্থিত রূপগুলিকে আপাত-কল্পনা ভাবতে পারো। জীব স্বরূপত ব্রহ্ম। তাঁর বন্ধন কীভাবে সম্ভব? তুমি যে ব্রহ্ম সেই সত্য উপলব্ধি করার তোমার যে ইচ্ছা তাও এক্ষেত্রে মনের কল্পনা-- কারণ শাস্ত্রে বলেছে "তুমিই সেই" (তত্ত্বমসি)। তাই "(সংস্কৃত)—তুমি যে সমাধি অবস্থায় যাওয়ার চেষ্টা করছ, এটাই তোমার বন্ধন।" এই গানটি বাগেশ্রী রাগ ও আড়া ঠেকা তালে নিবদ্ধ। অজয় চক্রবর্তী, শ্রীকান্ত আচার্য, অনুপ জালোটা প্রমুখ শিল্পীরা এই গানটি রেকর্ড করেছেন। রামকৃষ্ণ মিশন প্রকাশিত বীরবাণী কম্প্যাক্ট ডিস্কেও স্বামী সর্বগানন্দের কণ্ঠে গানটি প্রকাশিত হয়েছে। ২০১৩ সালে মুক্তিপ্রাপ্ত দ্য লাইট: স্বামী বিবেকানন্দ চলচ্চিত্রেও এই গানটি ব্যবহৃত হয়েছে। এই ছবিতে নচিকেতা চক্রবর্তী গানটি গেয়েছেন। পাদটীকা Chakrabarti 1998, পৃ. 47–48 Surath Chandra Chakravarti (১৯৮৪)। Mysterious samadhi। Firma KLM। সংগ্রহের তারিখ ২৩ জুন ২০১৩।  Vivekananda 1975, পৃ. 57 "A Song on Samadhi"। Vedanta Centre Greater Washington। ২৬ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২২ জুন ২০১৩।  "Conversations And Dialogues/VI"। Wikisource। সংগ্রহের তারিখ ২২ জুন ২০১৩।  "Veer Vani"। Ramakrishna Mission।  |ইউআরএল= অনুপস্থিত বা খালি (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য) তথ্যসূত্র Chakrabarti, Mohit (১৯৯৮)। Swami Vivekananda: A Poetic Visionary। M.D. Publications Pvt. Ltd.। আইএসবিএন 978-81-7533-075-7।  Vivekananda, Swami (১৯৭৬)। Meditation and Its Methods: According to Swami Vivekananda। Vedanta Press। আইএসবিএন 978-0-87481-030-1।
বিবেকোদয়ম

বিবেকোদয়ম হল একটি মালয়ালম সাহিত্য পত্রিকা। এটি ১৯০৪ সালে প্রতিষ্ঠিত হয়। পত্রিকাটি ব্রিটিশ ভারতের কেরল রাজ্যের অনগ্রসর জাতিগুলির (বিশেষত অস্পৃশ্য বলে গণ্য এজহাভা উপজাতির) মুখপত্র হিসেবে প্রকাশিত হয়। এই পত্রিকার প্রতিষ্ঠাতা কুমারন আসন ছিলেন একজন কবি, সমাজ সংস্কারক, নারায়ণ গুরুর শিষ্য এবং এসএনডিপি যোগমের প্রতিষ্ঠাতা-সচিব। তিনি স্বামী বিবেকানন্দের শিক্ষায় অনুপ্রাণিত হয়েছিলেন। পত্রিকাটির নামও বিবেকানন্দের স্মৃতিতে রাখা হয়।) ১৯০৪ সালের এপ্রিল মাসে বিবেকোদয়ম চালু হয় একটি মাসিক পত্রিকা হিসেবে। এর প্রথম সম্পাদক ছিলেন কুমারন আসন। শীঘ্রই এটি কেরলের অগ্রণী সাহিত্য পত্রিকায় পরিণত হয়। আসনের সম্পাদনায় এটি মুখ্যত এসএনডিপি যোগমের সমাজ সংস্কারকমূলক বার্তার একটি মুখপত্র হিসেবে প্রকাশিত হত। সেই সময় থেকেই এতে রাজনৈতিক রচনা, সামাজিক বিষয়ভিত্তিক রচনা, মৌলিক সাহিত্যকর্ম, সাহিত্য সমালোচনা, তথ্যমূলক রচনা ও অনুপ্রেরণামূলক রচনা প্রকাশিত হত। এজহাভা সম্প্রদায়ের স্বপক্ষে সোচ্চার থাকার জন্য এটিকে সাধারণ্যে এজহাভা গেজেট-ও বলা হত। ১৯১৯ সাল পর্যন্ত আসন এই পত্রিকার সম্পাদক ছিলেন। তারপর তাঁর বিবাহের পর তিনি এই পত্রিকা সম্পাদনার কাজ থেকে ইস্তফা দেন। কয়েকবছর অপ্রকাশিত অবস্থায় থাকার পর সি. আর. কেশবন বৈদ্যর এটিকে আবার প্রকাশ করেন। এখন এই পত্রিকাটি একটি পাক্ষিক পত্রিকার আকারে কুমারন আসন ন্যাশনাল ইনস্টিটিউট অফ কালচার কর্তৃক প্রকাশিত হয়। উক্ত সংস্থাটি ১৯৫৮ সালে কুমারন আসনের স্মৃতিরক্ষা ও রচনাবলি সংরক্ষণের উদ্দেশ্যে স্থাপিত হয়েছিল। George 1972, পৃ. 22। Das 1991, পৃ. 257। Sadasivan 2000, পৃ. 600। George 1972, পৃ. 22,66–67। Kesavan 1988, পৃ. 19। "Publications"। Kumaran Asan National Institute of Culture। ১৮ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০১৩।  George, K. M. (১৯৭২)। Makers of Indian literature. Kumaran Asan। New Delhi, India: Sahitya Akademi।  Das, Sisir Kumar (১৯৯১)। A History of Indian Literature: Western impact: Indian response, 1800–1910। Sahitya Akademi। আইএসবিএন 978-81-7201-006-5।  Sadasivan, S.N. (২০০০)। A Social History of India। APH Publishing। আইএসবিএন 978-81-7648-170-0।  Kesavan, Bellary Shamanna (১৯৮৮)। History of Printing and Publishing in India: A Story of Cultural Re-awakening (Vol. 2)।
জঙ্গল তরাই

জঙ্গল তরাই (হিন্দি: जंगल तराई) হল অষ্টাদশ শতাব্দীতে বাংলা ও বিহারের সীমান্তবর্তী একটি অঞ্চলের নাম। ভাগলপুর, মুঙ্গের ও সাঁওতাল পরগনা জেলাকে ওই জঙ্গল তরাই বলা হত। জঙ্গল তরাইয়ের এই জাতীয় নামকরণ করা হলেও এটি সরকারিভাবে জেলা ঘোষিত হয়নি। এটি ছিল একটি অস্পষ্ট সীমান্ত এলাকা। ১৮০৫ সালে এই অঞ্চলের অংশবিশেষ নিয়ে জঙ্গল মহল জেলা গঠিত হয়। আধুনিক ভারতের পশ্চিমবঙ্গ, বিহার ও ঝাড়খণ্ড রাজ্যের অংশবিশেষ নিয়ে জঙ্গল তরাই অঞ্চলটি গঠিত হয়েছিল। এটি ছিল সাঁওতাল ও মুন্ডা উপজাতি অধ্যুষিত একটি ঘন বনাঞ্চল। উইলিয়াম হোজেস লিখেছেন, জঙ্গল তরাই ভাগলপুরের পশ্চিমে অবস্থিত ছিল। রাজমহল পাহাড় এই অঞ্চলের অন্তর্ভুক্ত ছিল। জেমস ব্রাউনের মতে, এই অঞ্চলের অন্তর্গত শহরগুলি হল ভাগলপুর, খড়গপুর, কহলগাঁও, বীরভূম, খড়গডিহা ও গিধৌর। জেমস রেনেলের ১৭৭৯ সালের বেঙ্গল অ্যাটলাস মানচিত্রে জঙ্গলটেরি ডিস্ট্রিক্ট নামে একটি অঞ্চলের সন্ধান পাওয়া যায়। তবে নামটি ম্যাপে উল্লিখিত হয়নি। বিশপ রেজিনাল্ড হেবার লিখেছেন, “জঙ্গলটেরি” অঞ্চলটি খুবই উর্বর এবং এই অঞ্চলে চুরিচামারি, খুনখারাপি ও রাজাজানি প্রায় হয় না বললেই চলে। জঙ্গল মহল জেলা O’Malley, L.S.S., ICS, Bankura, Bengal District Gazetteers, pp. 21-41, 1995 reprint, Government of West Bengal Henry Yule, A. C. Burnell, Hobson-Jobson: The Definitive Glossary of British India, Oxford University Press. p. 291 Browne, James (1788). India tracts: containing a description of the Jungle Terry districts, their revenues, trade, and government: with a plan for the improvement of them. Also an history of the origin and progress of the Sicks Bishop Heber in Northern India: Selections from Heber's Journal, p. 110 The Jungleterry District map The Jungle and the Aroma of Meats: An Ecological Theme in Hindu Medicine Forest Tenures in the Jungle Mahals of South West Bengal[স্থায়ীভাবে অকার্যকর সংযোগ] টেমপ্লেট:Historical districts of India টেমপ্লেট:India-hist-stub
মেজিয়া তাপবিদ্যুৎ কেন্দ্র

মেজিয়া তাপবিদ্যুৎ কেন্দ্র হল ভারতের পশ্চিমবঙ্গ রাজ্যের একটি তাপবিদ্যুৎ কেন্দ্র। এটি বাঁকুড়া জেলার দুর্লভপুর শহর থেকে ৩৫ কিলোমিটার দূরে অবস্থিত। এটি দামোদর ভ্যালি কর্পোরেশনের একটি কয়লাচালিত তাপবিদ্যুৎ কেন্দ্র। ১৯৯৬ সালে চালু হওয়া এই তাপবিদ্যুৎ কেন্দ্রটি জেনারেটিং সক্ষমতার হিসেবে পশ্চিমবঙ্গের এবং দামোদর ভ্যালি কর্পোরেশনের বৃহত্তম তাপবিদ্যুৎ কেন্দ্র। মেজিয়া তাপবিদ্যুৎ স্টেশনের ইনস্টলড ক্যাপাসিটি হল ২৩৪অ মেগাওয়াট। এখানে মোট আটটি ইউনিট কার্যকর রয়েছে। এগুলি হল: দুর্গাপুর তাপবিদ্যুৎ কেন্দ্র "Mejia Thermal Power Station"। Damodar Valley Corporation.। ১৫ মে ২০১০ তারিখে মূল থেকে আর্কাইভ করা। সংগ্রহের তারিখ ৮ মার্চ ২০১৫।  "সংরক্ষণাগারভুক্ত অনুলিপি"। ২৭ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৮ মার্চ ২০১৫।  টেমপ্লেট:Damodar Valley
অ্যান্ড্রু হল

অ্যান্ড্রু জেমস হল (ইংরেজি: Andrew Hall; জন্ম: ৩১ জুলাই, ১৯৭৫) ট্রান্সভাল প্রদেশের জোহেন্সবার্গে জন্মগ্রহণকারী দক্ষিণ আফ্রিকার কোচ ও সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯৯ থেকে ২০০৭ সাল পর্যন্ত দক্ষিণ আফ্রিকা ক্রিকেট দলের পক্ষে খেলেছেন। ঘরোয়া প্রথম-শ্রেণীর দক্ষিণ আফ্রিকা ক্রিকেটে ডলফিন্স, গটেং ও ইস্টার্নস এবং ইংরেজ কাউন্টি ক্রিকেটে ওরচেস্টারশায়ার, কেন্ট ও নর্দাম্পটনশায়ার দলের প্রতিনিধিত্ব করেন। দলে তিনি অল-রাউন্ডার হিসেবে চিহ্নিত ছিলেন। ফাস্ট-মিডিয়াম পেস বোলিংয়ের পাশাপাশি দলের উদ্বোধনী অথবা শেষদিকে ব্যাটিংয়ে নামতেন ‘ব্রোস’ ডাকনামে পরিচিত অ্যান্ড্রু হল। দক্ষিণ আফ্রিকার প্রথম-শ্রেণীর ক্রিকেটে অংশগ্রহণের পূর্বে ইনডোর ক্রিকেটের সাথে জড়িত ছিলেন তিনি। ১৯৯৫-৯৬ মৌসুমে নিজেকে ক্রিকেট জীবনের সাথে জড়িয়ে ফেলেন। শুরুতে তিনি সীমিত ওভারের ক্রিকেটের সাথেই একীভূত করেন নিজেকে। ১৯৯৯ সালে সফরকারী ওয়েস্ট ইন্ডিজের বিপক্ষে ডারবানে অনুষ্ঠিত একদিনের আন্তর্জাতিকে অভিষেক ঘটে তার। ২০০৭ সাল পর্যন্ত দক্ষিণ আফ্রিকার একদিনের আন্তর্জাতিক দলের নিয়মিত সদস্য ছিলেন। এ সময়ে তিনি ২০০৩ ও ২০০৭ সালের বিশ্বকাপে দলের অন্যতম সদস্য মনোনীত হন। নভেম্বর, ২০০৬ সালে ভারতের বিপক্ষে অনুষ্ঠিত একদিনের আন্তর্জাতিকে জাস্টিন ক্যাম্পের সাথে ৮ম উইকেট জুটিতে ১৩৮ রান তুলে রেকর্ড গড়েন। তন্মধ্যে তিনি ৪৭ বলে ৫৬* রান করে অপরাজিত থাকেন। এছাড়াও বোলিংয়ে নেমে ৩ উইকেট দখল করেন। ১৭ এপ্রিল, ২০০৭ তারিখে ওয়েস্ট ইন্ডিজের কেনসিংটন ওভালে অনুষ্ঠিত ২০০৭ সালের বিশ্বকাপে ইংল্যান্ডের বিপক্ষে মাত্র ১৮ রানে ৫ উইকেট নেন। তিনি একে-একে পল কলিংউড, অ্যান্ড্রু ফ্লিনটফ, পল নিক্সন, সাজিদ মাহমুদ ও জেমস অ্যান্ডারসনের উইকেট নিয়ে দলকে জয়ী করতে সহায়তা করেন। টেস্ট ক্রিকেটেও তিনি সমান দক্ষতা প্রদর্শন করেন। ২০০২ সালে কেপটাউনে সফরকারী অস্ট্রেলিয়ার বিপক্ষে টেস্ট অভিষেক ঘটে তার। ৮ নম্বরে ব্যাটিংয়ে নেমে ৭০ রান করেন। কিন্তু খেলায় তিনি কোন উইকেট পাননি। ২০০৩ সালে ইংল্যান্ড সফরে যাবার জন্য শেষ মুহুর্তে দলে ডাক পান। টেস্ট সিরিজে তিনি ১৬ উইকেট লাভ করেন। তন্মধ্যে হেডিংলিতে জয়সূচক অপরাজিত ৯৯* রান সংগ্রহ করেন। এরফলে টেস্ট ক্রিকেটের ইতিহাসে ৫ম ব্যাটসম্যান হিসেবে তিনি মাত্র এক রানের জন্য সেঞ্চুরির দেখা পাননি। ২০০৪ সালে ভারতের বিপক্ষে টেস্ট সিরিজের ব্যাটিং উদ্বোধনে নামেন। কানপুরে তিনি ১৬৩ রান তুলে অভিষেক টেস্ট সেঞ্চুরির দেখা পান। সেপ্টেম্বর, ২০০৭ সালে আন্তর্জাতিক ক্রিকেট অঙ্গন থেকে অবসর নেন হল। কিন্তু এর জন্য তিনি কোন কারণ উপস্থাপন করেননি। এ প্রসঙ্গে কেন্টের কোচ গ্রাহাম ফোর্ডের ধারণা - ২০০৭ সালের টুয়েন্টি২০ বিশ্ব চ্যাম্পিয়নশীপ থেকে তাকে বাদ দেয়াই অবসর নেয়ার প্রধান কারণ। এরপর তিনি ইন্ডিয়ান ক্রিকেট লীগে হায়দ্রাবাদ হিরোজ দলের সাথে চুক্তিবদ্ধ হন। "44th Match, Super Eights: England v South Africa at Bridgetown, Apr 17, 2007 | Cricket Scorecard"। ESPNcricinfo। সংগ্রহের তারিখ ২০১৩-১১-১৯।  "Andrew Hall quits international cricket"। Cricinfo। ১ সেপ্টেম্বর ২০০৭। সংগ্রহের তারিখ ১ সেপ্টেম্বর ২০০৭।  রবিন পিটারসন বোয়েতা ডিপেনার ক্রিকেট বিশ্বকাপের পাঁচ-উইকেট প্রাপ্তির তালিকা আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা ইএসপিএনক্রিকইনফোতে অ্যান্ড্রু হল (ইংরেজি) ক্রিকেটআর্কাইভে অ্যান্ড্রু হল (সদস্যতা প্রয়োজনীয়) (ইংরেজি) নর্দ্যান্টস ক্রিকেট পেজে অ্যান্ড্রু হল (ইংরেজি)
সুদীপ্তা সেনগুপ্ত

সুদীপ্তা সেনগুপ্ত প্রথম ভারতীয় মহিলা অ্যান্টার্কটিকা অভিযাত্রী। সুদীপ্তা সেনগুপ্ত ভারতের পশ্চিমবঙ্গ রাজ্যের কলকাতা শহরে জন্মগ্রহণ করেন। তার পিতা জ্যোতি রঞ্জন সেনগুপ্ত একজন আবহবিদ ছিলেন। তার মাতার নাম পুস্পা সেনগুপ্ত। পিতার কর্মসূত্রে সুদীপ্তার শৈশবের অধিকাংশ সময় নেপালে অতিবাহিত হয়। সুদীপ্তা যাদবপুর বিশ্ববিদ্যালয় থেকে ভূতত্ত্ব বিষয়ে প্রথম শ্রেণীতে প্রথম হয়ে স্নাতক ও স্নাতকোত্তর ডিগ্রী লাভ করেন। ১৯৭২ খ্রিস্টাব্দে তিনি অধ্যাপক সুবীর ঘোষের তত্ত্বাবধানে ডক্টরেট ডিগ্রী লাভ করেন। ১৯৭০ থেকে ১৯৭৩ খ্রিস্টাব্দ পর্যন্ত তিনি ভারতীয় ভূবৈজ্ঞানিক সর্বেক্ষণে ভূতত্ত্ববিদের দায়িত্ব পালন করেন। ১৯৭৩ খ্রিস্টাব্দে তিনি রয়্যাল কমিশন ফর দ্য একজিবিশন অব ১৮৫১ থেকে বৃত্তি লাভ করে পরবর্তী তিন বছর লন্ডন শহরের ইম্পিরিয়াল কলেজে পোস্ট-ডক্টরেট গবেষণা করেন। ১৯৭৭ খ্রিস্টাব্দে তিনি সুইডেনের উপসালা বিশ্ববিদ্যালয়ের ভূতুত্ত্ব প্রতিষ্ঠানে ছয় মাসের জন্য যোগদান করেন। এরপর তিনি ইন্টারন্যাশনাল জিওডায়নামিক্স প্রজেক্টে বৈজ্ঞানিক হিসেবে অংশগ্রহণ করেন। ১৯৭৯ খ্রিস্টাব্দে তিনি ভারতে ফিরে এসে ভারতীয় ভূবৈজ্ঞানিক সর্বেক্ষণে ভূতত্ত্ববিদ হিসেবে যোগপদান করেন। ১৯৮২ খ্রিস্টাব্দে তিনি যাদবপুর বিশ্ববিদ্যালয়ে প্রভাষক হিসেবে যোগদান করেন এবং বর্তমানে তিনি এই বিশ্ববিদ্যালয়ে অধ্যাপক হিসেবে কর্মরত। সুদীপ্তা সেনগুপ্ত যাদবপুর বিশ্ববিদ্যালয়ে স্নাতকোত্তর স্তরে পড়াশোনা করার সময় হিমালয়ান পর্বতারোহণ সংস্থান ও নেহরু ইনস্টিটিউট অব মাউন্টেনিয়ারিং নামক ভারতের দুইটি প্রধান পর্বতারোহণ প্রশিক্ষণ প্রতিষ্ঠান থেকে পর্বতারোহণের প্রশিক্ষণ নেন। ডক্টরেট করার সময় তিনি হিমাচল প্রদেশের লাহুল ও স্পিতি অঞ্চলে ২০,১৩০ ফুট উচ্চ একটি অনামী পর্বতশৃঙ্গ হয় করেন। শৃঙ্গটির নাম রাখা হয় ললনা। ১৯৮৩ খ্রিস্টাব্দে তৃতীয় ভারতীয় অ্যান্টার্কটিকা অভিযানের সদস্য হিসেবে সুদীপ্তা সেনগুপ্তকে নির্বাচিত করা হয়। তিনি ও সমদ্র জীববিজ্ঞানী অদিতি পন্থ ভারতের প্রথম মহিলা হিসেবে এই অভিযানে অংশগ্রহণ করেন। এই সময় শির্মাকার পাহাড়ে সুদীপ্তা ভূতাত্ত্বিক গবেষণা চালান। ১৯৮৯ খ্রিস্টাব্দে তিনি নবম ভারতীয় অ্যান্টার্কটিকা অভিযানের সদস্য হিসেবে দ্বিতীয়বার অ্যান্টার্কটিকা অভিযানে অংশগ্রহণ করেন। সেনগুপ্ত, সুদীপ্তা, সম্পাদক (সেপ্টেম্বর ১৯৮৭)। আন্টার্কটিকা (প্রথম সংস্করণ)। আনন্দ পাবলিশার্স প্রাইভেট লিমিটেড, ৪৫ বেনিয়েটোলা লেন, কলকাতা-৪। আইএসবিএন 81-7066-091-2।  Chaturvedi, Arun (২০০৪)। "Indian Women in Antarctic Expeditions: A Historical Perspective"। Department of Ocean Development, Technical Publication। 17: 277–279।  Tiwari, Anju (২০০৮)। Story of Antarctica। Goa: National Centre for Antarctic and Ocean Research। আইএসবিএন 978-81-906526-0-5।